fi fi fi sv fi fi fi fi sv fi fi fi fi de fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Mitä yhteistä on shampoopurkeilla ja sosiaali- ja terveyspalveluiden viestinnällä? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kuten useimmat keski-ikäiset miehet, en käytä omia hiustenhoitotuotteita vaan varastan shampooni vaimoltani. Ongelmaksi muodostuu suihkussa säännöllisesti sama asia. Kauniin näköisten purnukoiden joukossa yhdessäkään ei lue selkeästi, että tässä on shampoota, tukanpesuainetta. Ei. Paitsi, että aineen nimi on piilotettu lukuisten ranskankielisten sanojen (Professionnel Série Paris Vital Color Vive Expert Silver shampoo) sekaan, ovat sekä hoitoaine- että shampoopurkit keskenään sekaannuttavan samankaltaisia.
Sosiaali- ja terveyspalveluissa etsintätyö valitettavasti on vielä vaikeampaa. Palvelut on usein piilotettu viidakkomaisen hallintokielen, toimintojen rajausten, luokittelujen ja pikkutarkkojen ohjeiden tiheikköön. Asiakkaan on ennen avun saamista raivattava tiensä erilaisten puhelin- ja asiointiaikojen sekä organisaatioiden vastuu- ja työalueiden läpi.
Näiden nettisivuilla sekavasti esiteltyjen rajausten tarkoitus on kaiketi helpottaa työntekijöiden työtä, mutta asiakasnäkökulmasta ne ovat pelkästään viestinnällisiä esteitä. Toimintoja rajataan myös usein mielivaltaiselta kuulostavalla tavalla.
Esimerkiksi eräässä kunnassa ”Pohosjoentie-Huvilakatu-Tierantie-Vanha Mikkelintie -linjan länsipuolella eli vesitornin puolella sekä Naarajärvellä asuvilla” aikuissosiaalityön asiakkailla on eri yhteydenottokanavat kuin ”Jäppilässä, Virtasalmella, Nenonpellossa, Partaharjussa ja muilla haja-asutusalueilla asuvilla 30 vuotta täyttäneillä”. Helppoa, eikö totta?
Erot terveyden lukutaidossa eriarvoistavat
Huolestuttavaa asiassa on se, että maailman eteenpäin menosta huolimatta ihmisten ns. terveyden lukutaito ei ole parantunut. Päinvastoin tutkimusten mukaan peräti puolella eurooppalaisista on ongelmia ymmärtää, mitä terveydenhuollon ammattilaiset koettavat heille viestiä.
Vaikeuksia tulee vastaan palvelujen esittelyssä, oikeiden yhteystietojen ja toimitilojen löytämisessä, asiakirjojen sekä hoito-ohjeiden ymmärrettävyydessä. Ei tarvinne olla huolissaan terveysvalistuksen vivahteista, jos perusasioitakaan ei osata viestiä ymmärrettävästi.
Laajempi ongelma liittyy ns. positiivisen valinnanvapauden eriarvoiseen jakautumiseen. Vaikka palvelua olisi tarjolla, kaikki tarvitsevat eivät osaa sitä etsiä. Jos itseään fiksuina pitävillä, koulutetuilla, terveillä, kieltä ja kulttuuria taitavilla aikuisilla on viestinnän ymmärrettävyydestä johtuvia ongelmia hakea apua, millaista mahtaa olla vaikkapa vanhuksilla, maahanmuuttajilla, kouluttamattomilla nuorilla tai mielenterveyden ongelmista kärsivillä?
Viestinnän selkeyden parantaminen ei vaadi kovin kummoisia tekoja. Raision kaupungin perhepalveluissa otimme pari vuotta sitten käyttöön Pyydä apua -napin, jossa netissä kuka tahansa voi kysyä auttamisalan ammattilaisilta mitä tahansa.
Palvelu on onnistunut vähentämään turhaa asiointia, kuuluisaa luukuttamista. Myönteisin seuraus on kuitenkin ollut asiakkaiden tunne siitä, että on oikeasti olemassa joku helppo ja ymmärrettävä reitti avun hakemiseen. Tällä on ollut jälkivaikutuksia jopa siihen, että jatkotyöskentely koetaan mukavammaksi.
Yhteistä tukanpesualan ja sosiaali- ja terveyspuolen ammattilaisten perinteiselle viestinnälle näyttää siis olevan se, että se pahimmillaan onnistuu estämään palvelujen joustavaa ja oikea-aikaista käyttöä.
Jos palvelusta kertovaa hienoltakin näyttävää viestiä ei ymmärretä, on itse asiaa, shampoota tai apua, etsivän poloisen näkökulmasta tulos yhtä turhauttava: En ole sen arvoinen!
Raision kaupungin perhepalvelujen johtaja
Kirjoitus pohjautuu Mikko Hulkkosen esitykseen Hyvinvoinnin ja terveyden edistämisen päivässä 20.11.2015.
Palvelujärjestelmä ja palvelujen saavutettavuus hyvinvointi- ja terveyserojen kaventamisen kannalta
Mikko Hulkkonen perhepalvelujen johtaja Raision kaupunki
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.